Likumprojekts

**Par Eiropas Padomes Konvenciju par cīņu pret cilvēku orgānu tirdzniecību**

**1. pants.** 2015.gada 25.marta Eiropas Padomes Konvenciju par cīņu pret cilvēku orgānu tirdzniecību (turpmāk – Konvencija) ar šo likumu tiek pieņemta un apstiprināta.

**2. pants.** Konvencijā paredzēto saistību izpildi koordinē Tieslietu ministrija un Veselības ministrija.

**3. pants.** Konvencijas 18. panta “b” punktā paredzēto saistību izpildi koordinē Veselības ministrija un Labklājības ministrija.

**4. pants.** Konvencijas 21. panta pirmās daļas “a” un “b” punktā, otrajā daļā un trešajā daļā paredzēto saistību izpildi koordinē Veselības ministrija.

**5. pants.** Konvencijas 21. panta pirmās daļas “c” punktā un 22. pantā paredzēto saistību izpildi koordinē Iekšlietu ministrija.

**6. pants.** Konvencija stājas spēkā tā 28. panta ceturtajā daļā noteiktajā laikā un kārtībā, un Ārlietu ministrija par to paziņo oficiālajā izdevumā “Latvijas Vēstnesis”.

**7. pants.** Likums stājas spēkā nākamajā dienā pēc tā izsludināšanas. Līdz ar likumu izsludināma Konvencija angļu valodā un tās tulkojums latviešu valodā.

Tieslietu ministrs Dzintars Rasnačs

Iesniedzējs:

Tieslietu ministrs Dzintars Rasnačs

26.03.2018. 15.30

162

K.Šmits

67036908, Kaspars.Smits@tm.gov.lv